ທ່ານແຄຣີ ພວມຢ້ຽມຢາມ ຊາອຸດີ ອາຣາເບຍ​ ເພື່ອຫາລື ເລື້ອງອີຣ່ານ ແລະກຸ່ມ ລັດອິສລາມ
ທ່ານແຄຣີ ລັດຖະມົນຕີ ການຕ່າງປະເທດສະຫະລັດ ພວມຢ້ຽມຢາມ ຊາອຸດີ ອາຣາເບຍ​ ຊຶ່ງຄາດວ່າ ຈະຊຸກຍູຸ້ ໃຫ້ມີການປັບປຸງ ຄວາມສຳພັນ ກັບອີຣ່ານ.
ລັດຖະມົນຕີການຕ່າງປະເທດສະຫະລັດ ທ່ານ John Kerry ພວມຢ້ຽມຢາມຊາອຸດີ ອາຣາເບຍ ບ່ອນທີ່ຄາດກັນວ່າທ່ານຈະ ຊຸກຍູ້ໃຫ້ມີການປັບປຸງຄວາມສຳພັນລະຫວ່າງຊາອຸດີທີ່ເປັນປະ ເທດນັບຖືສາສະໜາອິສລາມ ນິກາຍຊຸນນີ່ ແລະ ຄູ່ປໍລະປັກ ອີ ຣ່ານທີ່ນັບຖືນິກາຍຊີໄອທ໌ ທ່ານ Kerry ທີ່ເດີນທາງໄປເຖິງນະຄອນຣິຢາດ ໃນຕອນເຊົ້າ ວັນເສົາມື້ນີ້ ມີແຜນການທີ່ຈະເຂົ້າຮ່ວມປະຊຸມ ກັບບັນດາປະ ເທດສະມາຊິກຂອງສະພາການຮ່ວມມືໃນເຂດອ່າວເປີເຊຍທີ່ ປະກອບດ້ວຍຫົກປະເທດ ນອກນັ້ນແລ້ວ ຫົວໜ້ານັກການທູດຂອງສະຫະລັດຍັງຄາດວ່າ ຈະທຳການພົບປະກັບກະ ສັດ Salman ແລະລັດຖະມົນຕີການຕ່າງປະເທດ Adel al-Jubeir ຂອງຊາອຸດີ ອາຣາ ເບຍ ຊາອຸດີ ອາຣາເບຍ ແລະຫລາຍໆປະເທດພັນທະມິດທີ່ນັບຖືສາສະນາອິສລາມນິກາຍຊຸນນີ່ແມ່ນໄດ້ມອງເຫັນອີຣ່ານວ່າເປັນສັດຕູມາເປັນເວລາດົນນານແລ້ວນັ້ນ ແຕ່ຄວາມສຳພັນ ໄດ້ຊຸດໂຊມລົງຢ່າງແຮງເມື່ອສອງສາມອາທິດທີ່ຜ່ານມານີ້ ສະຖານະການແມ່ນຮ້າຍແຮງລົງຕື່ມໃນຕົ້ນເດືອນນີ້ຫລັງຈາກຊາອຸດີໄດ້ປະຫານຊີວິດນັກ ສອນສາສະໜາຊີໄອທ໌ທີ່ຄັດຄ້ານລັດຖະບານ ທ່ານ Nimr al-Nimr ທີ່ໄດ້ຊຸກຍູ້ໃຫ້ມີການ ປະທ້ວງຕໍ່ຕ້ານລັດຖະບານຊາອຸດີ ເພື່ອເປັນການຕອບໂຕ້ ຕໍ່ການປະຫານຊີວິດດັ່ງກ່າວ ພວກປະທ້ວງທີ່ນະຄອນຫຼວງເຕຫະ ຣ່ານໄດ້ໂຈມຕີສະຖານທູດຊາອຸດີທີ່ນັ້ນ ຊຶ່ງພາໃຫ້ຊາອຸດີແລະພັນທະມິດບາງປະເທດໄດ້ ຕັດຫຼືບໍ່ກໍຫລຸດລະດັບຄວາມສຳພັນທາງການທູດກັບອີຣ່ານລົງ ທ່ານ Kerry ເດີນທາງໄປຊາອຸດີອາຣາເບຍຈາກ Switzerland ບ່ອນທີ່ທ່ານໄດ້ເຂົ້າຮ່ວມ ກອງປະຊຸມເສດຖະກິດໂລກປະຈຳປີ ຫລັງຈາກນີ້ແລ້ວ ທ່ານກໍຈະເດີນທາງຕໍ່ມາຍັງ ສປປ ລາວ ແລະຫລັງຈາກນັ້ນກໍຢ້ຽມຢາມກຳປູເຈຍ ແລະຈີນ